  Виталий Пронин 14-тӥ тулыспалэ Кун Кенешлэн Президиумезлэн заседаниез ортчиз. Соин кивалтӥз Кун Кенешлэн Тӧроез Александр Соловьев.Президиумлэн ёзчиоссы эскеризы «Культура Удмуртии на 2010-2014 годы» элькун программалэсь быдэсъяськемзэ лулчеберетъя но искусствоя ужъюртъёсты кышкытлыклэсь утён ласянь.Лулчеберетъя, печатья но ивортодэтъя министрлэн воштӥсез Наиля Собина ивортӥз, 2012-тӥ арын муниципалитетъёсысь культура юртъёс эскеремын вал. Та эскерон ортчытэм бере тодмо луиз, со юртъёсы ветлӥсь калыкез кышкытлыклэсь утён понна 300 миллион манет кулэ.«Культура Удмуртии на 2010-2014 годы» программая та ужпумез умоятонлы арлы быдэ 24 миллион манет висъяны малпамын. Но 2013-тӥ арын лулчеберетъя ужъюртъёсты кышкытлыклэсь утён понна элькун бюджетысь 8 миллион гинэ лыктоз.Кун Кенешлэн Президиумез решение кутӥз: та югдурез умоятон вылысь Элькун Кивалтэтлы ӵектоно 2013-тӥ арын кышкытлыклэсь утиськонлы коньдон тырмыт висъяны. Озьы ик, 2014-тӥ арлы элькун бюджетэз дасяку, лулчеберетъя юртъёсын кышкытлыклэсь утиськонъя ужрадъёслы 24 миллион манет чакланы.Туспуктэмез: susanin.udm.ru  